runetrust/blame-folketinget-dk huggingface dataset:
Peder Hvelplund (EL), 2021-03-17:
Altså, er det ikke paradoksalt, at vi står i den situation, at det faktisk er foregået, og at man har haft muligheden for som regering, som stat at gå ind og understøtte den udvikling, så de vaccinekandidater kunne rykkes længere frem, så vi kunne stå med dem tidligere, når nu vi mangler vacciner, både på nationalt og på globalt plan?
Rune Lund (EL), 2018-11-27:
Nu er jeg skatteordfører, og på skatteområdet er det sådan, at der er ved at blive ansat rigtig mange mennesker i vores skattevæsen for at rette op på, at det parti, som ministeren repræsenterer, har stået forrest i arbejdet – eller hvad man skal kalde det – for at spare skattevæsenet i stumper og stykker og for med evindelige omstruktureringer at ødelægge vores skattevæsen.
Christian Poll (ALT), 2016-02-25:
Der var en forsker, Jørgen E. Olesen, som sagde, at man nok ikke kan måle det her, men jeg spurgte senere i den debat netop Jørgen E. Olesen, hvad grødeskæring f.eks. vil have af konsekvenser for miljøet gennem kvælstofudledning fra markerne.
Ole Stavad (S), 2005-10-12:
Jeg var ude til et stort møde i aftes i Foreningen NORDEN i Hillerød, hvor der i øvrigt – i parentes bemærket – var fuldt hus, og hvor der var en, der sagde: Det undrer mig, når nu den danske regering har formandskabet i det nordiske samarbejde, at der ikke var en eneste sætning i statsministerens åbningstale om det.
Tom Behnke (KF), 2012-05-08:
Derfor er det vigtigt, at vi fortsat er opmærksomme på, at vanvidsbilister skal straffes hårdt og konsekvent; men det er også vigtigt, at vi fokuserer på forebyggelse, så vi kan forebygge, at de her uheld sker, og sikre, at vanvidsbilisterne opfører sig ordentligt, inden de overhovedet når så langt.
Mette Bock (LA), 2016-01-26:
Jeg tror sådan set, at stort set alle er enige om, at internationale løsninger er det, der kan håndtere det her problem, den her udfordring, og at det i den ideelle verden ville være sådan, at alle flygtninge blev hjulpet, og at de selv fik lov til at bestemme, hvortil de gerne ville flygte.
Villy Søvndal (SF), 1998-04-23:
Jeg vil godt spørge hr. Lars Løkke Rasmussen: Er det Venstres opfattelse, at vi skal tvinge det her igennem over for kommunerne og sætte det kommunale selvstyre ud af kraft på et bestemt punkt, fordi det for Venstre er et vigtigt ideologisk punkt? Dér gælder det kommunale selvstyre så ikke.
Per Clausen (EL), 2005-04-12:
Vi har jo også set både undersøgelser fra Danmarks Miljøundersøgelser og også undersøgelser, som man har lavet i vindmøllebranchen, der viser, at det at satse på energi, der kommer fra de områder, faktisk også godt kan betale sig økonomisk, hvis man tager højde for de udgifter, som kommer som følge af den forurening, der er, når man bruger fossile brændstoffer.
Merete Riisager (LA), 2015-02-17:
Jamen det er jo det, jeg faktisk synes er så – altså, jeg ved næsten ikke, hvad jeg skal kalde det – utroligt: at SF placerer sig selv i den her situation som de eneste, der forsvarer de her mennesker, og ikke ser, at den situation, de står i, er så kompleks og er så dyb og så voldsom, og at den har så meget mere med alt muligt andet at gøre.
Villy Søvndal (SF), 2001-05-18:
Jeg synes, det er tankevækkende, at vi i de her år lægger meget vægt på helhedsvurderinger på andre områder: Det er vigtigt at få en økonomisk helhedsvurdering, og på områder, hvor det er relevant, er det vigtigt at få en økologisk helhedsvurdering.
Aage Frandsen (SF), 2001-01-12:
Hvis man ser på det her forslag ud fra et ønske om, at man kan kvalificere debatten, at vidensniveauet bliver bedre i det danske samfund, at den viden, der er til rådighed, udnyttes bedre, at man i højere grad koordinerer de forskellige ting, som bør koordineres inden for det her område, så er det jo et glimrende forslag.
Morten Messerschmidt (DF), 2024-05-17:
Eksempelvis kunne man lægge de to af ugerne sammen, sådan at i stedet for, at man har tre Bruxellessamlinger og så en Strasbourgsamling, tre Bruxellessamlinger og så en Strasbourgsamling, kunne man måske have tre Bruxellessamlinger, en Strasbourgsamling, en Strasbourgsamling og så Bruxelles, altså lægge det op ad hinanden.
Jeppe Kofod (S), 2003-05-26:
Så med hensyn til missilforsvarsprojektet: Socialdemokratiet har allerede den 29. april ved den forespørgselsdebat, vi havde dér, klart tilkendegivet, at hvis der bliver opnået enighed mellem det grønlandske hjemmestyre og den danske regering og den amerikanske regering, så vil vi også acceptere en opgradering af Thuleradaren på Grønland.
Birthe Rønn Hornbech (V), 2003-11-27:
Så har man sådan set sat det parlamentariske ansvar ud af kraft, og derfor synes jeg, ikke bare her, men i alle andre sammenhænge, måske lige undtaget en grundlovskommission, men det er så heller ikke noget, regeringen nedsætter, det er noget, Folketinget bør nedsætte, at den her sammenblanding af en regering og af folketingsmedlemmer er en uheldig sammenblanding, som altså faktisk gør det parlamentariske ansvar illusorisk og tager magten væk fra Folketinget.
Mogens Jensen (S), 2023-04-20:
Det er selvfølgelig også afgørende for de forskellige aktører i kulturlivet, at de har en mulighed for at få analyser og viden, som kan kvalificere deres arbejde, og det er også derfor, at et analyseinstitut for kulturen har været efterlyst fra rigtig mange sider meget længe, og nu kommer altså også loven, der rammesætter det.
Claus Hjort Frederiksen (V), 2002-04-24:
Hr. Carsten Hansen lukker øjnene og leder efter navngivne personer, men jeg vil bare opsummere denne her sag én gang til, fordi den er så krystalklar: Coloplast arbejder på industriens overenskomst 2001-2004, som lægger hindringer i vejen for deltidsbeskæftigelse.
Jes Lunde (SF), 1998-06-04:
Det er noget, vi har efterspurgt i mange, mange år, specielt selvfølgelig i kølvandet på 1993-reformen, hvor man gav meget store skattelettelser til de store indkomster, både 10.000, 20.000 og 30.000 kr. i skattelettelser til topindkomsterne.
Jacob Buksti (S), 1998-11-12:
Men så vil jeg gerne høre hr. Bendt Bendtsen, ligesom jeg forsøgte at få at vide af fru Birthe Rønn Hornbech, om det er mig, der totalt har misforstået de udmeldinger, der er kommet fra hr. Bendt Bendtsen og Det Konservative Folkeparti om, hvorvidt der skulle gennemføres en bredt anlagt historikerundersøgelse af det her. Jeg kunne ikke helt høre, hvad hr. Bendt Bendtsen mente om det.
Rasmus Prehn (S), 2016-01-27:
Det løser jo ikke hele problemet på samme tid, og nej, det løser ikke problemet med at krydse Limfjorden, men det giver mening, fordi man så får aflastet Skalborg Bakke og får sikret en bedre tilgang til City Syd, og så er man et skridt i den rigtige retning mod at få en tredje Limfjordsforbindelse.
Charlotte Fischer (RV), 2005-11-25:
Det er jo sådan set en meget vigtig og god diskussion om, hvad formålet egentlig er med Landsbyggefonden, og hvad man kan bruge penge til, og Socialdemokraterne har jo stillet forslag om at bruge 4 mia. kr. over 3 år til generelle huslejenedsættelser, og her er det de dyreste lejeboliger, der skal sættes mest ned.
Torsten Schack Pedersen (V), 2015-11-06:
Indrømmet, det er måske i mine øjne ikke den mest naturlige offentlige opgave, men når man må konstatere, at der ikke forefindes en sådan portal i dag, og at det er svært for forbrugerne at sammenligne forskellige produkter, kan det være et tiltag, der er med til at styrke gennemsigtigheden, konkurrencen og dermed forbrugernes mulighed for at træffe et oplyst valg, at indføre en sådan ordning.
Ida Auken (SF), 2009-01-21:
FN's klimapanel opererer med nogle andre tal, de opererer nemlig med 2020, fordi det er meget vigtigt, at de her reduktioner også sker i den første periode, og der opfordrer de til, at der bliver reduceret med 25-40 pct. i de rige lande, og at udviklingslandene skal reducere med op til 30 pct. i forhold til den forventede udvikling.
Hans Kristian Skibby (DF), 2021-10-12:
Men hvis man så læser ministerens beskrivelse af, hvad det er, vi skal tage stilling til som en af de her 24 dele, så er det en taksonomiforordning, som har til formål at skabe ensartede kriterier for miljømæssigt bæredygtige økonomiske aktiviteter i EU, hvorefter erhvervsdrivende vil få lettere ved at rejse kapital til miljømæssigt bæredygtige aktiviteter – allerede der begynder man jo at glemme at trække vejret, men altså, jeg er helt med på, at det skal være svært, når det er svært.
Bendt Bendtsen (KF), 2004-04-22:
Jeg synes ikke, det er rigtigt, for både ministeren og regeringen bekymrer sig om de tiltag, der sker i den verden, vi lever i, og den konkurrencekraft, som danske virksomheder udsættes for, og det er også det, jeg på en stilfærdig måde har tilkendegivet gentagne gange her fra talerstolen i denne debat.
Kristian Thulesen Dahl (DF), 2002-01-17:
Men samtidig er det sådan, at den skattefinansierede model, som jo indebærer, at folk betaler ret høje skatter og afgifter, rent faktisk også skaber nogle kolossale og også berettigede forventninger om, hvad folk får ud af det, og her føler vi, at det danske velfærdssamfund har haltet efter i en årrække, og at det nu er på tide at sætte fokus på nogle af de områder, hvor folk har berettigede forventninger til, hvad de får for de høje skatter og afgifter.
Lars Barfoed (KF), 2012-05-30:
Se, nu synes jeg ligesom at statsministeren igen begynder at blive polemisk; det troede jeg ellers var noget, som man mente vi skulle forlade, at det var noget, vi skulle lægge til side, og at vi i stedet for skulle være åbne og prøve at finde ind til hinanden, se, hvor vi kunne finde hinanden, bevæge os lidt, og derfor vil jeg gerne stille spørgsmålet på en anden måde.
Lene Espersen (KF), 2006-02-23:
Jeg vil sige til hr. Holger K. Nielsen, at hele lovforslaget jo handler om ændringer af våbenloven, straffeloven og krigsmaterielloven, og at det først og fremmest har haft udgangspunkt i, at der er vedtaget nye internationale regler, som vi gerne vil sikre at vi efterlever.
Helle Bonnesen (KF), 2025-03-25:
Nu var Danmarksdemokraterne jo ikke med, dengang det her famøse forslag blev vedtaget, men vi havde for 1 års tid siden en rigtig interessant diskussion her i salen, også om banker, hvor ordførerens partikammerat hr. Kim Edberg Andersen udtalte, at det, vi kan gøre, er at sætte gode rammer for en bedre konkurrence på markedet.
Ole Stavad (S), 2006-10-24:
Men så vil jeg sige til ministrene, at de skal tvinge sig selv til at sætte den politiske dagsorden i regeringen, gerne i en form, så det også er forståeligt for nogen, der ikke sidder begravet dybt i det nordiske samarbejde, i Nordisk Råd eller i Nordisk Ministerråd.
Lissa Mathiasen (S), 2007-03-22:
Tilsvarende vedrørende autorisationsordning er det da forfærdelig dårligt, synes vi, at man kommer ud for, at der bliver sat masser af udstyr op, som skal overvåge, og at det viser sig, at en bunke af det udstyr er noget værre krimskrams, som ikke kan bruges til formålet.
Dennis Flydtkjær (DD), 2025-02-25:
Formålet med beslutningsforslaget er at bremse væksten af nye statslige regler og krav til velfærdsmedarbejderne, og egentlig burde det jo være rigeligt, hvis man stoppede debatten her og gik til afstemning, for det burde være noget, som alle kunne være med på.
Ulla Tørnæs (V), 2021-03-24:
i hvert fald for mit vedkommende lidt en gentagelse af mange seancer, vi havde sidste år, som handlede om lige præcis det samme, og jeg er meget bekymret for, om regeringen, i lighed med hvad der desværre skete sidste år, er alt for sendrægtig, når det handler om at give mulighed for, at det at have et lejebevis til et dansk feriehus eller måske en campingplads kan anerkendes som et anerkendelsesværdigt formål, og når det handler om, at turisterhvervet særlig op langs den jyske vestkyst får mulighed for at overleve i en meget, meget svær situation.
Susanne Zimmer (UFG), 2021-05-05:
Så må jeg sige, at jeg har læst det forkert, for jeg synes, jeg ser i bemærkningerne og i hele det digre værk, som jo godt nok er langt og på mange sider, at der netop fremgår de tal på 25 pct. og 75 pct., hvor der er lagt op til, at de 25 pct. er almene boliger.
Keld Albrechtsen (EL), 2002-04-30:
Altså man vil jo gerne have, at det sådan ligesom er pakket ind i lidt omsorg, og derfor er man da indstillet på, at der trods alt skulle gennemføres nogle undersøgelser og noget dokumentation og sådan nogle ting. Derfor vil jeg gerne spørge ministeren: Hvad er det for undersøgelser, som Venstre og De Konservative fabler om?
Keld Albrechtsen (EL), 2003-11-26:
Så vil jeg bare spørge ministeren igen: Er ministeren ikke enig i, at hvis Post Danmark får lov til at varsle og gennemføre taktsforhøjelser af et sådant omfang, at kunderne ikke længere vil bruge Post Danmark, så saver Post Danmark jo den gren over, som de sidder på?
Stine Brix (EL), 2018-03-01:
Til sidst vil jeg sige, at det jo også er vigtigt at tilføje, at vi med den procedure, som man bruger i dag i forhold til dem, der ikke er statsløse, og som nogle altså ønsker at udvide til andre, risikerer, at vi gør de mennesker, som er i PET's søgelys opmærksom på, at det netop er det, de er.
Bent Bøgsted (DF), 2005-06-09:
Jeg var ikke klar over, at vi havde så mange Enhedslistefolk i 3F. Jeg har da heller ikke altid været enig med 3F i den sag, og der er lige så mange medlemmer af 3F, der synes, at det her er en god situation for beskæftigelsesindsatsen, som der er medlemmer, der synes, det ikke er så interessant.
Per Stig Møller (KF), 2004-05-26:
Jeg opfatter det sådan, at vi har haft et forhandlingsforløb, hvor vi har prøvet at vurdere, hvad der er realistisk, hvad vi kan få fremmet, og hvordan vi gør det bedst, og det er sket i en konstruktiv atmosfære og ikke i nogen konfliktatmosfære.
Per Clausen (EL), 2007-05-11:
Det er det første, jeg vil sige, og det er bare for at sige, at selvfølgelig er det positivt, det, der tilsyneladende sker nu, men det har taget alt, alt for lang tid og kostet alt for meget menneskelig lidelse at komme dertil, hvor vi er nu – langt mere, end det havde været nødvendigt.
Nick Hækkerup (S), 2020-11-12:
Jeg tror i virkeligheden, at hvis vi skræller vores positioner væk – glæde eller sorg over, at afstemningen gik, som den gik tilbage i 2015 – så må man vel oprigtig talt sige, at det faktisk er en god aftale, vi har fået, at den aftale og det samarbejde, som finder sted, i det store hele har sikret, at dansk politis operationelle muligheder at bevaret.
Lars Løkke Rasmussen (V), 2010-01-13:
Jeg hørte på en præsident Mohamed Nasheed fra Maldiverne, der intervenerede på et meget, meget kritisk tidspunkt, hvor nogle ganske, ganske få lande blokerede for en vedtagelse af den aftale, som jeg medgiver at spørgeren ikke deltog i udformningen af, for det foregik i et lukket rum, men som blev lavet i en kreds af lande, der dækker 76 pct. af verdens CO2-udslip.
Sophie Hæstorp Andersen (S), 2007-05-11:
Debatten i dag handler om, at vi allerede har en meget stor indsats omkring behandling af stofmisbrugere, men at der er en gruppe, der falder igennem, en gruppe, som ikke profiterer af den behandling, de i dag kan få, hvad enten det er en stoffri behandling i »Narconon«, eller det er ambulant behandling her i København, eller hvad det er.
Kim Christiansen (DF), 2006-01-20:
Det er helt fint, som det er i dag med busser, hvor chaufføren af gode grunde ikke kan gå nede på de bageste rækker og tjekke, at børnene har sele på, men der har de så en pligt til at oplyse børnene om, at de skal spænde sig fast, hvis der er seler.
Helge Sander (V), 2007-02-06:
Sandheden er jo – hvis ikke i alle, så i hvert fald i langt, langt de fleste situationer – den, at man har gruppearbejde på universitetet, og når man er færdig med forløbet og skal op til eksamen, er det, at vi ønsker, at man får afklaret, hvad den enkelte formår, således at den enkelte arbejdsgiver, uanset om det er i den offentlige sektor eller i den private sektor, så præcis ved, hvad det er for en studerende eller kandidat, vedkommende får, og hvilke kvalifikationer den pågældende har
Rasmus Helveg Petersen (RV), 2020-05-06:
Jeg har peget på nogle redskaber, som jeg mener at vi kan bruge, og det er så klimahandlingsplanerne, det er elvarmeafgiften, det er forskellige andre redskaber, skrotningspræmier, og så vil vi ikke fra radikal side tage ejerskab til løsningen, der handler – som foreslået af SF – om at udvide kommunalfuldmagten.
Peder Hvelplund (EL), 2020-10-08:
Men det er klart, at der er nogle mekanismer i selve EU-konstruktionen, som vi grundlæggende synes er problematiske, altså i forhold til at det kan begrænse de krav, vi kan stille til klima, og i forhold til arbejdsmarkedet, og som lægger nogle store begrænsninger på, hvordan vi kan indrette vores samfund, også på den økonomiske politik.
Benny Engelbrecht (S), 2020-03-11:
Det er jo korrekt, at en meget stor del af den CO 2 -udledning i Danmark, der kommer fra transportsektoren, stammer fra vejtrafikken, og at vi dermed også er nødt til at gøre noget for at reducere den CO 2 -udledning ved at omstille flåden af henholdsvis personbiler, varevogne og lastbiler, der kører på vejene.
Anders Fogh Rasmussen (V), 2002-04-09:
Jeg kan sådan set kun gentage, at det er denne regerings klare opfattelse, at PKK skal betragtes som en terrororganisation og derfor bør opføres på EU's liste over sådanne organisationer, og at det i øvrigt er regeringens klare opfattelse, at der bør være overensstemmelse mellem EU's liste over terrororganisationer og USA's liste over terrororganisationer.
Peter Duetoft (CD), 2000-12-13:
Det, jeg godt kunne tænke mig, var, at vi havde denne her debat på et tidligere tidspunkt, og at vi tog udgangspunkt i, hvad der var af muligheder, og så lagde en ramme ind, i stedet for bare en nat i december at lægge en ramme ind sådan mere eller mindre tilfældigt og sige: Nu gør vi bare det.
Thor Pedersen (V), 2003-12-18:
Sandheden er, at der er en realvækst, og det vil sige, at der bliver flere ressourcer målt pr. borger næste år. Målt pr. individ har der aldrig nogen sinde været flere ressourcer til servicegoder for danskerne end næste år, så der er en vækst. Det er blevet påstået, at det er et problem, at der ikke alene er vækst i det offentlige forbrug, men også vækst i det private forbrug.
Jes Lunde (SF), 1997-12-17:
Vi er også enige om, at den hjælp, der udebliver fra en ældre, skal erstattes og endda, hvis vi kan aftale det med Kommunernes Landsforening, overkompenseres, sådan at en mistet time bliver til to nye timer, så de ældre virkelig ikke længere føler sig snydt.
Per Clausen (EL), 2010-11-30:
På baggrund af de spørgsmål, der er blevet stillet i dag, og de svar, der ikke er blevet givet – men ministeren har stadig væk chancen for at svare – tror jeg, at den usikkerhed stadig eksisterer, og det vil være fornuftigt, at man bruger lidt tid på at få den problemstilling løst effektivt i udvalgsarbejdet, sådan at vi kan være sikre på, at i det mindste alle de utilsigtede huller i skattelovgivningen er fjernet.
Kristian Pihl Lorentzen (V), 2012-02-02:
Og imellem linjerne – det er lidt svært at finde det – hører jeg faktisk nogle toner, der giver anledning til en lille smule optimisme, og derfor vil jeg gerne have fru Anne Baastrup til at bekræfte, at SF også sigter imod, at vi får en moderniseret lov, en samlet persontransportlov, og at vi hurtigst muligt bliver enige om at igangsætte et stykke udvalgsarbejde, der skal lede frem til det.
Lene Espersen (KF), 2005-06-08:
Det virker fuldstændig ubegribeligt for mig, når man tænker på, hvor stor vægt Dansk Folkeparti lægger på kriminalitetsbekæmpelse, at man i fuldt alvor og i ædruelighed kan fremføre det synspunkt, at det er bedre, at politiet stopper 10.000, 20.000, 30.000 biler med personer, der har været syd for grænsen for at handle, end at bruge de samme kræfter på at optrævle de kriminelle netværk og via baglandspatruljerne få opklaret den kriminalitet, der flyder ind over de danske grænser.
Per Clausen (EL), 2008-10-09:
Godt nok anklager man indimellem Dansk Folkeparti for at ønske sig Danmark i 1950'erne og 1960'erne tilbage, men jeg har aldrig forstået det på den måde, at det var et projekt for Dansk Folkeparti, at uligheden skal være lige så stor, som den var i 1965.
Thomas Danielsen (V), 2012-11-20:
Jeg prøvede ellers meget pædagogisk at præsentere for ordføreren, at vi har nogle virksomheder, som i mit tilfælde har eksisteret siden 1929, og som løfter en opgave – en forsyningspligtsopgave, de får af staten – og når de har løftet den opgave, mener ordføreren helt oprigtigt, at man skal tage alle kunderne fra dem.
Ole Stavad (S), 2004-11-24:
Men hvis hr. Peter Christensen går tilbage og tjekker efter, vil han kunne konstatere, at da den nuværende statsminister var skatteminister, var den laveste skatteprocent for en pensionist 52, og dengang den socialdemokratisk ledede regering forlod taburetterne i 2001, var den gennemsnitlige laveste skatteprocent for pensionister ca. 38.
Bertel Haarder (V), 2006-04-26:
Men vi sender også penge med, så det altså er staten, der betaler ekstraudgifterne, og derudover sætter vi 175 mio. kr. af til efteruddannelse af lærere og ledere, fordi vi erkender, at der skal gøres noget ekstra, og at det ikke er godt, hvis en lærer ikke har haft mulighed for efteruddannelse i 25 år.
Jann Sjursen (KRF), 2001-01-25:
Vi vil også godt se på nogle af de bemærkninger, som forskellige høringsparter har gjort i den forbindelse, bl.a. Forbrugerrådet, men det helt afgørende for os er sådan set, at offentlige myndigheders rykkergebyrer kommer ind under lovens anvendelsesområde, så vil det for alvor være rimeligt for nu at bruge et udtryk, der allerede har været brugt nogle gange i dag.
Mads Olsen (SF), 2025-11-28:
Er vi ikke enige om, at vi for et par uger siden hernede i salen behandlede L 4 og L 5, der bl.a. gjorde, at hvis man ikke har lovligt ophold, må man ikke eje en bil, må man ikke køre en bil, må man ikke få su, bliver man smidt ud af sin uddannelse, det øjeblik man har fået f.eks. afslag på asyl, har man ikke samme adgang til sundhedsvæsenet, og har man ikke adgang til at eje en dansk virksomhed og tjene penge i den?
Carsten Hansen (S), 2000-05-23:
Og en kommentar til høringssvarene: Lad mig sige, at fru Lillelund Bech og Venstre åbenbart læser høringssvarene, som en vis herre læser Biblen, for de allerfleste er overvejende positive, giver udtryk for en lille smule betænkelighed omkring indfasning og sådan nogle ting, men er meget, meget positive over for intentionerne og måden at gennemføre det på.
Mai Mercado (KF), 2017-01-17:
Altså, det, vi gør her, er, at vi adresserer medbestemmelse og demokratiforståelse, fordi vi simpelt hen synes, det er vigtigt, og vi kan se, at der er en udfordring derude, altså at man i nogle private pasningsordninger er langt væk fra den danske demokratiopfattelse, fra ligestilling mellem kønnene, fra mangfoldighed, fra rummelighed.
Pernille Skipper (EL), 2016-03-18:
Forslag til vedtagelse »Folketinget konstaterer, at overvågningen i det offentlige rum i form af fysiske kameraer, registreringer, internetovervågning, telefonlogning m.v. er øget kraftigt i de seneste år, og at dette rummer principielle problemer for borgernes ret til privatliv og bevægelsesfrihed, som er helt grundlæggende i et demokratisk samfund.
Kim Edberg Andersen (NB), 2023-03-21:
Så tak til ordføreren, men jeg skal bare lige have opklaret noget: Er det virkelig Alternativets holdning, at det er o.k., at mandlige ofre skal være mindre lige for loven; for køber Alternativet ind på den her historie, som vi så i 2019 og 2021, hvor der var den her syltekrukke, og får vi så igen i 2025 et forslag?
Bjarne Laustsen (S), 2019-03-19:
Men der er jo en oplistning af, hvordan man skal håndtere det her, i forhold til at man bruger det personnel, man har – der er reservepersonnel, der er hjemmeværnet osv. osv. – så vil man sige, at så er det det, inden man vil begynde at sige til tidligere ansatte: Vi har så hårdt brug for jeg nu, vi kan ikke selv klare det længere?
Anders Samuelsen (LA), 2009-09-08:
Vi har samlet indtægter for over 800 mia. kr., dvs. at det er 1/1600, som man ekstra vil hive ind, ud over at man altså så vil skævvride vores skattesystem yderligere og gøre det endnu mindre attraktivt at komme til Danmark, med hvad det vil betyde af manglende arbejdspladser.